Messiaanlik kogudus ja äratuskeskus
Au Jumal, Jeruusalem
TULD JERUUSALEMMAST
Pastor Oren Lev Ari
Avame Johannese evangeeliumi, peatükk 1.
Võtke minuga Jumala Sõna ja korrake minu järel:
Mul on Jumala Sõna ja ma õpin sellest täna.
Ma muutun. See uuendab mu meele.
Õpin tundma Jumalat ja käin koos temaga maa peal
armastuses, lootuses ja usus.
Jeesus Kristus on Jumala Sõna. Ta sai lihaks.
Õpin sellest täna.
Ka mina elan lihas.
Kannan palju vilja ja toon au Jumalale,
Jeesuse Kristuse nimel.
Räägime täna armust.
Avame Johannese 1:16.
Jah, meie kõik oleme võtnud tema täiusest,
ja armu armu peale.
Me kõik oleme saanud tema täiusest.
Peame Teda tundma.
Ei aita, kui me vaid kuuleme Temast.
On inimesi, kes käivad aastaid koguduses,
ja ainult kuulevad Temast.
Peame Teda tundma.
Temas on armu armu peale.
Efeslaste kirjas öeldakse, et meid on päästetud armu läbi.
Mitte meie tegude, vaid armu läbi.
Kuna kõik on pattu teinud ja oma teele pöördunud.
Kellelgi ei ole Jumala armu.
Oleme päästetud armust ja peame püsima armus.
Armul on võime kasvada meie sees ja meie peal.
Peame õppima tundma oma Isa saladusi.
Kui oleme Jumala lapsed, kes me olemegi,
peame teadma oma Taevaisa saladusi.
Kuidas arm kasvab meie sees ja kuidas see kasvab meie peal.
Arm kasvab alati.
Seepärast on kirjutatud: armu armu peale.
Me ei saa armu vaid üks kord elus, kui päästetud saame;
saame armu armu peale.
Arm kasvab meie elus, kui otsustame uskuda Jumala Sõna,
kui kuulame Tema häält ja teeme, mis Ta ütleb.
Arm kasvab, kui kuulame Jumala häält.
Kui otsustame uskuda seda, mida Ta ütleb.
Hoolimata kõigest, mida näeme, ja mis tunne meil on.
Meie otsus uskuda on suurim jõud kogu universumis.
Arm hakkab kasvama.
Jumal teab, et kui sa usud, on sul vaja, et arm kasvaks.
Kui usud, avab Jumal uksed.
Mitte sina ei ava neid, vaid Jumala arm. Tema käed.
Ta ütles: "Minu käsi ei ole päästmiseks liiga lühike."
Tema arm kasvab alati.
Kui usud, et Jumal avab sulle ukse, saad armu armu peale.
Otsustad uskuda ja ütled: Pole vahet, mida mulle öeldakse,
kuidas end tunnen ja mida näen,
ma tänan sind, Isa, ja tahan täita Sinu käske.
Maailmale ei pruugi see meeldida.
Võib-olla ka mu perele ja inimestele minu ümber.
Kuid tean, et see oled Sina.
Arm hakkab kasvama ja äkitselt hakkad nägema Jumala armu.
Tuld Siionist
Kui hakkad uskuma ...
Ma ei tea, mis su elus toimub.
Mõned teist on keset vaimset lahingut,
vahel ka keset füüsilist.
See on raske.
Ma ei tea, mida kogete, kuid tean seda -
Mida Sõna ütleb?
Ta on ustav ja usaldusväärne. Ta teeb, mida on lubanud.
Vaatame 4. Moosese 23:19 -
Jumal ei ole inimene, et ta valetaks, inimlaps, et ta kahetseks.
Kas tema ütleb, aga ei tee, või räägib, aga ei vii täide?
Prohvet küsib: kas Ta ei tee?
Kas Ta ei vii oma Sõna täide?
Ta viib täide, mis Ta on lubanud.
Ta tahab, et sa kasvaksid armus.
Ta tahab, et arm kasvaks su elus.
See on Tema tahe.
Pole vahet, mida kogeme või mis tunne meil on,
selles võite kindlad olla - tunded vahelduvad tihti,
Jumal mitte kunagi.
Jumal tahab, et leiaksime armu.
On kirjutatud, et Jeesusel on Taaveti võti.
Mille Tema avab, seda ei või keegi sulgeda.
Mille Tema on sulgenud - häda mulle, kui püüan seda avada.
Pean tundma Tema armu, kasvama selles
ja olema nii Jeesuse lähedal, et teaksin,
mida Ta suleb ja mida avab.
Kõige suurem arm on teada, mida Jeesus suleb ja mida Ta avab.
Kui Jeesus on mingi ukse sulgenud, ära püüa seda avada, oota uut.
Ta avab uue ukse. Tema teab paremini, mida sa vajad.
Ära jää sellele usu tasandile, kus olid aasta eest.
Sa pead usus kasvama.
Kui tahad, et arm kasvaks ja tahad näha Jumala kätt,
pead usus kasvama.
Ära püüa teha seda, mida oskad ja teha suudad.
Jumal ei saa selle eest au, kui püüad teha, mida oskad,
seda, mis on su võimete piirides.
Jumal saab au siis, kui teed asju väljaspool oma võimete piire.
Piibel ütleb: Ta kutsub olematuid nagu olevaid.
Usk on usaldus selle vastu, mida ei nähta.
Kui hakkame tegema võimatuid asju, võime öelda, et see oli Jumala arm.
Kas mõistate?
Nii kasvad usus.
Kui sa alati teed, mida oskad, ja mõtled, et see on Jumal,
siis ei - see oled sina ise.
Kui aga teed võimatuid asju, võid öelda, et seda tegi Jumal.
Miks peaksid au endale võtma?
Ma ei tea, mis teie elus toimub, kuid tean seda -
Jumala Sõnas on palju tõotusi.
Olen kindel, et üks tõotus on arm.
Ehk vajad sa tervenemist.
Tema vermete läbi on meile tervis tulnud.
See võib olla täna Tema arm sulle.
Võib-olla vajad raha.
Ehk sa ei saa osta midagi, mida hädasti vajad.
Jumala Sõna ütleb:
Ta täidab oma au rikkust mööda kõik teie vajadused
oma au läbi Kristuses Jeesuses.
Au Kuninga Kogudus
Võib-olla pead sisemist võitlust ja kardad.
Jumala Sõna ütleb:
Jumal ei ole andnud meile arguse vaimu,
vaid väe ja armastuse ja mõistliku meele vaimu,
et teaksime, mis Jumal on valmistanud neile,
kes teda armastavad.
See on suur arm sulle.
Me ei pea ootama asju, mis saatan on meile valmistanud.
Peame ootama Jumalalt suuri asju.
Piibel ütleb:
maa saab täis Issanda tundmist, nagu veed katavad maad.
Seda ma ootan.
Seda ma vajan.
Selles näen ma Jumala au. See on arm armu peale.
Ärge vaadake liiga palju enda ja oma vigade peale.
Sest õige langeb seitse korda ja Issand tõstab ta iga kord üles.
Ma ei mõista hukka neid, kes langevad,
vaid neid, kes ei tõuse aastaid ega hakka usus käima.
Kõik komistavad usuteel.
Mina olen mitu korda komistanud.
Ikka veel komistan aeg-ajalt.
Mitte tingimata mingisse pattu,
vaid vahel lihtsalt annan alla ja komistan.
Kuid asi pole selles.
Ainult see, kes tõuseb ja edasi läheb, teab,
mis tähendab "armu armu peale".
Ta tunneb oma Jumalat ja teab, et Ta on armastus.
Jumal tahab, et sa teaksid seda.
Jumal tahab õpetada sind käima stabiilselt
Tema jõus, aus ja kõigis tõotustes.
Peame tõusma.
Iga kord, kui saatan püüab meile midagi öelda,
rünnata ja oma nooli lasta, peame tõusma usus ja ütlema:
Ei, ma tunnen oma Jumalat. Ta annab armu armu peale.
Sa ei saa mind süüdistada. Sul pole meelevalda.
Tean, et Jumal võib mind isegi surnuist üles äratada.
Jumal otsib selliseid usklikke.
Ta mitte üksnes ei otsi, vaid tahab meile seda õpetada.
Mitte üksnes juttu ja mezuzasid.
Ta tahab õpetada teile elavat usku.
Vaid see toob Talle au.
Vaid selles näed, kuidas Jumala arm kasvab.
Võid tänada Jumalat, inimesed näevad sinu tunnistust,
ja võtavad Ta vastu.
Inimesed ei vaja Jumalat, kes neid alati maha surub.
Nad tahavad Jumalat, kes armastab; Jumalat, kes annab armu armu peale.
Lähme tagasi Johannese evangeeliumi, peatükk 1.
Johannese 1:10 -
"Ta oli maailmas,
ja maailm on tekkinud tema läbi, ja maailm ei tundnud teda ära.
Ta tuli omade keskele, ent omad ei võtnud teda vastu."
Kuulake, see on teile leivaks.
"Aga kõigile, kes tema vastu võtsid,
andis ta meelevalla saada Jumala lasteks."
See on kõige suurem.
Sa ei ole ori.
Oleme Jumala pojad ja tütred.
See on võimas positsioon.
See on arm armu peale.
See on ainulaadne, midagi, mida inimmeel ei suuda mõista.
Tuleb uuesti sündida, et seda mõista.
Ei ole nii, et Jumal on taevas ja sina maa peal.
Jumal on alati sinuga, kas tunned seda või mitte.
Ka siis, kui pattu teed. Jumal on sinuga sealgi kaasas,
et sind päästa ja öelda: "Tule tagasi koju!"
Jumal on kõikjal.
Taavet ütles selle kohta nii:
Kui ma teeksin endale aseme surmavalda, vaata, sina oled seal.
Kui auline on teada, et Jumal on alati sinuga!
See ongi arm armu peale.
Kui olen hea isa, tahan oma lastele armu anda.
Tahan neile head, sest armastan neid.
Kui palju enam tahab meie Taevaisa,
et meil läheks hästi ja kasvaksime armus.
Ta ütleb: Ära karda, usu vaid!
Ära karda, sest hirm hävitab su elu.
Kui usud, siis kasvad.
Sa ei pea seda kuulutama, nad teavad, et olen sinuga,
ütleb Issand.
Joh 1:13 - "Kes ei ole sündinud verest,
ei liha tahtest, ega mehe tahtest, vaid Jumalast."
See meeldib mulle.
Ütle: Olen sündinud Jumalast.
Uuesti! Kõvasti!
"Ja Sõna sai lihaks ja elas meie keskel,
ja me nägime tema kirkust nagu Isast Ainusündinu kirkust,
täis armu ja tõtt."
On teil meeles, mida Jeesus ütles sellele Samaaria naisele.
Isa otsib neid, kes teda vaimus ja tões teeniksid.
Ehk armus.
Ta on täis armu ja tõtt.
Johannese 1:15 - Johannes tunnistas temast
ja hüüdis valjusti: "Tema ongi see, kelle kohta ma ütlesin:
See, kes tuleb pärast mind, on olnud minu eel,
sest tema oli enne kui mina."
Jah, meie kõik oleme võtnud tema täiusest,
ja armu armu peale.
Pange tähele:
"Seadus on ju antud Moosese kaudu,
arm ja tõde aga tulnud Jeesuse Kristuse kaudu."
Miks Piibel seda ütleb?
Sest käsuseadus süüdistab alati.
Mitte seepärast, et see poleks hea. Seadus on püha.
Kuid pole kedagi, kes suudaks iga päev seadust täita.
Tuld Siionist
Mitte keegi maailmas. Aga Jeesus tuli käsku täitma.
Ta ütles: "See on lõpetatud."
Nüüd elate armu toel.
Paulus ütleb Galaatlaste kirjas:
"Te alustasite Vaimus, kas tahate nüüd lõpetada lihas?"
Millest ta räägib? Ta ütles lihtsalt:
Kui alustasite armus ja uskusite Kristust,
ega vaadanud endale, vaid Tema tööle ristil,
miks on teil nüüd, kui olete usus kasvanud,
raske jätkata, kui arm võiks teie elus kasvada?
Paljud usklikud püüavad midagi teha. See ei toimi nii.
Seadus on püha, aga see ei tulnud meie hinge päästma.
Veel enam:
Seadus ehk Sõna sai elavaks.
Ta tuli siia.
Seadus ise oli siin, Jeesus Kristus.
Ärge mõelge kõigele, mis teie elus on toimunud.
Kõik tehakse uueks. Kõik on uus.
Kui siit lahkute, otsustage, et kõik uueneb teie elus.
Pole vahet, kaua olete usus olnud
või kas olete saanud, mida Jumal on tõotanud.
Mida Sõna ütleb?
Kui see viibib, oota seda!
Kui see ei tule siis, kui arvasid, oota seda!
See on arm.
Ta annab sulle jõu oodata.
Käsuseadus ei suutnud päästa.
See ei suutnud anda õigsust.
Seadus tuli ise.
Jeesus sai lihaks. Jumala Sõna tuli ja ütles:
"Nüüd on kõik uus."
Nüüd elame armu varal.
Sa ei vaata ei enda ega oma heade või halbade tegude peale.
Peate mõistma, mis on arm.
Jeesus küsis naiselt: "Kus nad on, kes sind süüdistasid?"
Kas mäletate?
Naine, kes toodi Jeesuse juurde, kes jäi vahele abielurikkumisega.
"Kus nad on?"
Naine vastas: "Ei ole kedagi."
Jeesus vastas: "Ega minagi mõista sind surma.
Mine, ja nüüdsest peale ära enam tee pattu."
See on arm.
Arm annab jõudu pattu mitte teha.
Käsuseadus hoiab mind tegudes, ja ma ei suuda olla patustamata.
Sest sel juhul võitlen maailmaga enda lihas.
Kuid arm toob mind armastusse ja mõistan,
et suudan kõik Temas, kes teeb mind tugevaks.
Arm toob mind kohta, kus ütlen: Kõik on võimalik Jumalale,
ja kõik on võimalik sellele, kes usub.
See on arm.
Arm ja tõde on tulnud Jeesuse Kristuse kaudu.
Täname Jumalat Moosese eest.
Täname Jumalat mehe eest, kes tõi Iisraeli ära Egiptusest,
ja täitis Jumala käsku.
Kuid nüüd on meil Jeesus.
Ei Eelija, Mooses ega Taavet, ei inglid ega valitsejad,
ei kõrgus, sügavus ega miski muu kui Jeesus Kristus.
Tema tõi armu tões elamiseks.
Ma ei suutnud tões elada,
sest olin patu, maailma ja saatana ori.
Kuid Jeesus tõi mulle armu, et võiksin elada tões.
Nüüd ma suudan seda.
Öelge: Ma suudan.
Sest see on mu sees.
Mida Sõna veel armu kohta ütleb?
Tahtmine elada tões ja selle teostamine tulevad Jumalalt.
Nii tahe kui selle teostamine.
Ma ei pea tegema muud, kui ütlema 'jah'.
Jeesus ei tee midagi su elus vägisi.
Ta ütles: "Ma seisan ukse taga ja koputan.
Kui keegi kuuleb mu häält ja avab ukse,
siis ma tulen tema juurde sisse ning söön õhtust temaga."
Ta alati koputab. Ta koputab praegugi teie südameile.
See ei tähenda üksnes uskmatuid, see tähendab meid.
Ta küsib: "Millal sa hakkad armus elama?"
"Millal mõistad minu armu?"
Kõik unustan, mis on maha jäänud, sirutun järgi sellel, mis on alles ees.
See on arm. Jooksen, jooksen, kuhu?
Eesmärgi, autasu suunas.
Jumala üleva kutsumise võiduhinna poole Jeesuses Kristuses.
Arm on mineviku unustamine.
Su elus on nüüd kõik uus.
Au Kuninga kogudus
Enne siia tulemist, rääkis Jumal mu südames.
Mõne päeva eest juhtus minuga midagi
ja Ta käskis mul selle unustada.
Pean selle unustama.
Unustan selle, mis on selja taga. See on arm.
Sain armu, et elada tões.
Mis tõde see on?
Tunnetate tõe ja tõde teeb ... mida?
Tõde teeb teid vabaks.
Tõde on Jumala Sõna.
Johannes ütleb, et tõde on Püha Vaim.
Tõde on Jumala Sõna, mis paistab pimeduses
ja annab surma asemele elu.
Ta andis armu, et võiksime elada tões.
Johannese 1:18 - Keegi ei ole iialgi näinud Jumalat.
Ainusündinud Poeg, kes on Isa rinna najal,
tema on meile teate toonud.
Võimsad sõnad.
Kui Jumal on sulle midagi tõotanud ...
Luban sulle, kui jääd püsima ...
Ja isegi kui su paat hakkab kõikuma,
on teil meeles, mis Jeesus tegi?
Magas.
Võib-olla Jeesus magab su sees, ärata Ta oma usuga üles.
Ärata Ta oma usuga täna üles.
Võib-olla paat kõigub.
Ärata Jeesus.
Me ei vaata enda, vaid Tema peale.
Kui vaatame ennast, oleme kui inimesed.
Kui vaatame Teda, muutume ...
Mida enam sa enda peale vaatad, seda inimlikum sa oled.
Vaata Tema peale ja kelle sarnaseks sa siis muutud?
Ma ei saa öelda, sest mind filmitakse,
ja pärast öeldakse, et väitsin end Jumalaks.
Ma ei öelnud seda.
Kuid te mõistate mind Vaimus.
Kui vaatad Tema peale, muutud Tema sarnaseks.
Hakkad käituma, rääkima ja mõtlema nagu Tema.
Arm kasvab.
Kuidas saame Tema peale vaadata?
Ma leian Ta isegi oma kaotuses, mitte üksnes võidus.
Oma kaotuses leian Ta sealt,
kus Ta ütleb: "Tõuse ja järgne mulle!"
Oh, Jeesus, mind ajab nutma.
Leian Ta sealtki. Ta ütleb: "Tõuse, tule kaasa!"
Ära mõtle enam sellele, mis on möödas.
See oli eile, see ei tule enam tagasi.
Tõuse ja tule!"
Kui Ta on kaotustes, siis Ta on ka võitudes.
Taevane Isa, täname Sind,
et saime Jeesuses Kristuses armu elada tões.
Ma suudan kõik Temas, kes teeb mind tugevaks.
Isa, täname Sind selle eest, et Jeesus on meis,
auhiilguse lootus.
Tänu sulle, Isa, Jeesuse nimel.
Issand õnnistagu sind ja hoidku sind!
Issand lasku oma pale paista sinu peale ja olgu sulle armuline!
Issand tõstku oma pale sinu üle ja andku sulle rahu!
Jeesuse Kristuse nimel.
Ja õed ja vennad ütlesid: Aamen.
Ekraanil on meie kontaktandmed, kui keegi soovib toetada meie tööd.
Soome keelest tõlkinud: Monika Jaaguri